b'\n_START_ARTICLE_\nAeroportul Interna\xc8\x9bional Budapesta Liszt Ferenc\n_START_PARAGRAPH_\nAeroportul Interna\xc8\x9bional Liszt Ferenc (maghiar\xc4\x83 Liszt Ferenc Nemzetk\xc3\xb6zi Rep\xc3\xbcl\xc5\x91t\xc3\xa9r), colocvial Aeroportul Ferihegyi, este principalul aeroport interna\xc8\x9bional al Ungariei, situat \xc3\xaen apropierea capitalei ungare, Budapesta, la 16 km sud-est de centrul ora\xc8\x99ului. Aeroportul ofer\xc4\x83 conexiuni aeriene spre Europa (\xc3\xaen principal), dar \xc8\x99i spre Asia, Orientul Mijlociu sau America de Nord._NEWLINE_Nod aerian pentru Mal\xc3\xa9v.\n_START_SECTION_\nTren\n_START_PARAGRAPH_\nC\xc4\x83ile ferate de stat din Ungaria MAV asigur\xc4\x83 transportul de c\xc4\x83l\xc4\x83tori \xc3\xaentre Terminalul 1 \xc8\x99i Gara de Vest din Budapesta. Durata c\xc4\x83l\xc4\x83toriei este de aproximativ 25 de minute, frecven\xc8\x9ba fiind de 2-3 trenuri pe or\xc4\x83. De la terminalul 1 la terminalele 2A \xc8\x99i 2B, circul\xc4\x83 autobuz.\n_START_SECTION_\nAutobuze, microbuze\n_START_PARAGRAPH_\nCu o frecven\xc8\x9b\xc4\x83 de 8-10 minute, merge autobuzul 100E spre centrul ora\xc8\x99ului. Autobuzele de la aeroport merg la sta\xc8\x9bia de metrou K\xc3\xb6ban-Kispest._NEWLINE_Autobuzele \xc8\x99i microbuzele cu 11 locuri, de asemenea, se deplaseaz\xc4\x83 de la aeroport spre centrul ora\xc8\x99ului._NEWLINE_Autobuzele de transfer Wizz Air circul\xc4\x83 \xc3\xaentre centrul ora\xc8\x99ului \xc8\x99i terminalul 1.'